**Hviezdoslavov Kubín 65. ročník**

**/ okresné kolo 20. 3. 2019 /**

**1.kategória**

**Próza**

*Porota:* Mgr. Ivana Kračmerová

Mgr .Natália Juríková

PaeDr. Jana Hatványová

*Umiestnenie:* 1. miesto: Barbora Kenderíková – ZŠ Mierové námestie Handlová

2.miesto: Matúš Masaryk – ZŠ Ul.P. J. Šafárika Prievidza

3.miesto: Liliana Gašparovičová - ZŠ s MŠ Ráztočno

*Vyhodnotenie:*

Adekvátne zvládnuté výbery textov, správne pochopenie obsahu a aj interpretačne zvládnutie. Radosť z prednášania a prenášanie svojej energie a príbehu na poslucháčov. Dobre namemorované texty, využívanie neverbálnych prvkov, prirodzená mimika, dobrý kontakt s publikom, cítiť dlhodobú prácu učiteľov so žiakmi.

Texty originálne a presvedčivosť interpreta.

Z nedostatkov treba spomenúť prehnaný prízvuk na nepodstatných slovách, nevhodne použitý dôraz, rýchle tempo, zlá melódia vety, nedostatočná práca s prestávkami. Niektoré texty neboli veku primerané a zdali sa nám aj nepochopené. Odporúčania pre pedagógov – dbať na dĺžku textov / dodržiavať časový limit /, dbať na melódiu oznamovacích viet, odlíšiť v texte sprievodný text od priamej reči, dbať na logickú úpravu textu.

**2.kategória**

**Próza**

*Porota:* Mgr. Bronislava Šperková

Mgr. Eva Linhartová

Mgr. Jana Mažáriová

*Umiestnenie:* 1. miesto: Adam Simušiak – ZŠ s MŠ Dobšinského Prievizda

2. miesto: Adela Gazdíková – ZŠ Ul. Školská Handlováä

3. miesto: Simona Lomnická ZŠ Nováky

*Vyhodnotenie:*

Texty pamäťovo zvládnuté, dobre naučené, precítený prednes, dobrá práca s mimojazykovými prostriedkami reči, tiež dobrý očný kontakt s publikom aj s porotou. Ukážky zaujímavé, súčasní autori, moderné texty zo súčasnosti, radosť z recitácie. Žiaci nepoužívali preexponované gestá, primeraná gestikulácia . Účasť chlapcov – 5.

Z nedostatkov - preexponované podanie textu – prízvuk sa „zaspieval .“ Ukričanosť – pri priamej reči netreba „ kričať.“ Zlá melódia opytovacích viet. U niektorých recitátorov nesedel obsah textu s podaním – žiadna mimika, chýbala citová zainteresovanosť.

Pozor na výslovnosť ľ – tvrdé vyslovovanie.

**3. kategória**

**Próza:**

Porota: Mgr. Lýdia Benková

Mgr. Soňa Mikušová

Mgr. Antónia Kršková

*Umiestnenie:* 1. miesto: Matej Gáblik - ZŠ Ul. S. Chalupku, Prievidza

2. miesto: Olívia Lorincziová – Gymnázium I. Bellu, Handlová

3. Miesto : Ella Ťapajnová – ZŠ Ul. P. J. Šafárika Prievidza

*Vyhodnotenie:*

Úroveň bola v porovnaní s minulým rokom oveľa vyššia, vysoká úroveň kvality prednesu, prednesy precítené a pochopené. V porovnaní s predošlými ročníkmi sa výslovnosť a intonácia opytovacej vety výrazne zlepšila. Tiež zlepšenie a viditeľná práca s dynamikou a prestávkou. Vhodne použité mimojazykové prostriedky, prirodzene pôsobiace. Objavili sa moderné ukážky súčasných autorov.

Z negatív –chýbalo presvedčenie o vhodnosti svojho textu, niektoré ukážky veku neprimerané, texty treba upraviť, skrátiť pásmo rozprávača. Tu vidíme hlavné odporúčanie pre pedagógov- zbytočne dlhé texty. Neprehĺtať hlásky, pozor na spievanie, výslovnosť predložiek. Umelecký prednes nie je divadlo, zbytočná dramatizácia, gestá.

.

Poďakovanie patrí usporiadateľom za prípravu a realizáciu v príjemnom prostredí CVČ Spektrum Prievidza. Poďakovanie tiež patrí všetkým recitátorom a pedagógom, ktorí ich pripravovali.

Spracovala: Benková Lýdia, predseda poroty